google/wiki40b huggingface dataset:
Kirsebærhagen

Kirsebærhagen (russisk: Вишнёвый сад) er et teaterstykke i fire akter av Anton Tsjekhov.
«Komedien» ble uroppført i Moskva 30. januar 1904 ved Konstantin Stanislavskijs Moskva kunstnerteater.

Handling

Stykket handler om godseieren Ranevskaja og hennes aristokratiske familie. Familiegodset er belånt opp til pipene og skal selges på auksjon for å innfri gjelden. Som en del av godset er det en stor og kjent kirsebærhage.
I løpet av stykkets gang får familien mulighet til å redde kirsebærhagen og holde godset intakt ved å selge det til en nyrik bonde som tidligere har vært ansatt av familien. Gjennom å gifte bort en av familiens døtre til den nyrike bonden, kan godset holdes i familien. Men Ranevskaja tror helt til det siste at alt skal kunne løse seg uten den fornedringen det innebærer å la en tidligere ansatt ta over familiens gods. Stykket ender med at familien må reise fra godset mens kirsebærhagen hugges ned.

Tolkning

Godsets kirsebærhage er et symbol på den russiske adelen. Lik den vakre hagen, som ikke lengre gir avkastning, har adelen ikke lengre noen nyttig funksjon i det russiske samfunnet ut over det rent dekorative, og vil som hagen hogges ned til slutt.
Historikeren Orlando Figes tolker stykket ut fra at Tsjekhov var en liberalt innstilt person med tro på at tekniske framskritt og samfunnsmessige endringer vil ha en positiv virkning på menneskene. Hans intensjon med Kirsebærhagen var å lage en satire som avdekket myten om den gode, gamle tida. Eksempelvis holder madame Ranjevskaja panegyriske taler fulle av klisjeer om den lykkelige barndommen på godset, til tross for at hun forlot det for lenge siden for å more seg i Paris.
Aerenicini

Utseende

Små til middelsstore, spinkle, grå- eller brunaktige trebukker. Kroppsformen er ganske langstrakt.
De fleste er lyst gråbrune, ofte med vage, lysere tegninger på dekkvingene, noen få er mer fargerike med tegninger i gult, rødt og svart.

Utbredelse

Denne gruppen er utbredt i Sør- og Mellom-Amerika, nord til Mexico.
Linda McMahon

Bakgrunn

McMahon er tidligere administrerende direktør for World Wrestling Entertainment, og kona til WWE-formann Vince McMahon. Barna hennes Shane McMahon og Stephanie McMahon jobber også i WWE.

Politiker

Hun var republikanernes kandidat i senatorvalget i Connecticut 2010, hvor hun brukte over 50 millioner dollar av sine egne penger i valgkampen uten å vinne. Hun prøvde igjen i 2012. 
Den 7. desember 2016 meddelte USAs påtroppende president president Donald Trump at han hadde valgt McMahon som sjef for den amerikanske myndigheten for småbedrifter og  entreprenørskap, Small Business Administration, i sitt kabinett.
Cerro de la Muerte

Cerro de la Muerte er et fjell i Cordillera de Talamanca. Det har en høyde på 3 451 meter over havet. Fjellet kjennetegnes av et kaldt klima, med temperaturer som kan komme ned mot 0 °C.
Fjellet utgjør det høyeste punktet langs Den interamerikanske motorveien, på 3 345 meter over havet.
Navnet Cerro de la Muerte betyr «dødens ås» på spansk, og kommer av legender om at mange bønder som kryssa fjellet døde av kulde.
Notochodaeus

Utseende

Små til middelsstore (gjerne ca. 7 millimeter), gulbrunlige biller uten metallglans, gjerne med mørkere (brunsvarte) tegninger. Kroppen er nokså bred og hvelvet. Antennene er 9-leddete, fløyelsaktig hårete, de tre ytterste leddene danner en klubbe. Oversiden er tett kledt med middels lange hår, dekkvingene har fine punktstriper.

Levevis

Veldig lite er kjent om deres biologi.

Utbredelse

Slekten er utbredt i Sørøst-Asia.
Husmannsdottera

«Husmannsdottera» er en skillingsvise fra 1800-tallet. Den skiller seg ut fra de tradisjonelle skillingsvisene ved at den er på nynorsk. Denne finnes i noe ulike varianter og under ulike titler som for eksempel «For seint å trega». Teksten skal være av Olav Garen fra Setesdalen, og derfor blir også visa der kalt for «Garevisa». Garen var født i 1859, og skrev flere skillingstrykk. De forskjellige skillingstrykkene av «Husmannsdottera» varierer i lengde og innhold, og sluttpoeng, hvem som for eksempel hopper i fossen. Den synges også til ulike melodier og verselinjer. En versjon er innspilt på platen Frem fra Glemselen kap. 4 med Rita Engebretsen.

Tekst variant 2

1.Eg hev ei fortelling som eg oppskrivar her,

det var om tvo so unge som ha kvarandre kjær.

Som born i hop dei stroka å var frå same gard

og kjærligheit av hjarta dei til kvarandre bar.
2.Han var ein rike kakse son til en garemann,

ho var ei husmannsjente å åtte kje det grann.

Då dei ha gjenge lese å då foreldra såg

han til den jenta bela då vart det harmelåt.
3.Sin plan dei la i stillhet og sendte han avstad

han skulde på seminaret og gløym den ven han har.

Dei åro dei vart lange det kan du lita på

å mangt eit brev han sende hei te si jenta snål.
4.Då åri tvo var ende då kom han atte heim

eksamen ha han fenge og karakteren ein.

Foreldri no seg gleda no er det visst forbi

no kan han alle like den simple jenta si.
5.Ein dag ell tvo deretter han sto å glåpte ut

då fór ho forbi glaset hans vene bånebrur.

No var ho ven og vaksi med blomekinni raud

han sukka i sitt hjarta mi jente ven og staut.
6.Han sa til si foreldri at visst de vil meg vel

så må de alle nekte at eg den jenta fær,

med harde ord dei svara ho skal du alle få

so lenge som me lever det kan du lite på.
7.Det var ein rike manne han ha kje ko eit born

å dette var ei jente og denne skulle han få.

Foreldri helt det maka til ho hans kåne blei

då laut han late vere si jente ven og grei.
8.Då ho det såg og høyrde at han brudgom sto

då kolna ho i hjarta ho fekk kje fram eit ord.

Dei unge kinni bleika og fekk ein dødsleg let

og augo dei var raude avdi ho jamleg gret.
9.Den siste dag ho levde då skriva ho eit brev

å sendte til den guten som ha har hatt så kjær.

Då han det brev ha lesa det skar i hjarta djupt

han fekk kje fred i hjarta kor han for inn ell ut.
10.Då ingi råd det hjelpte då han på drykk seg slo

eit rus han dagleg tok seg av rikdom gjekk det fort.

Då alt det var oppdrukke å alt var stygt og svart

og ingen torde hyse den fryktelige kar.
11.Då kom han i ei knipe som ingen kunne tru

då kom han på den rådi han tenkte på med gru,

ein laurdagskveld i myrke då månen bleikleg skein

han kasta seg i fossen dei såg han alle meir.
12.Her heve Olav sete med vemod i sitt sinn

å denne visa dikta å sett i boki inn.

Det er den største dårskap som tenkas kan på jord

å gjeva bort sin kjærlighet til den man ei kan få.
Johannes Vågsnes

Johannes Vågsnes (født 7. mars 1923 i Tromøy i Aust-Agder, død 26. februar 2012) var en norsk politiker (KrF). Han ble innvalgt på Stortinget fra Aust-Agder i 1973 og møtte som representant fram til 1985.
Valiant Petroleum

Valiant Petroleum plc er et britisk oljeselskap med virksomhet på britisk, norsk og færøysk sokkel.  Selskapet hadde i 2011 56 ansatte fordelt på kontorer i Norge og Storbritannia, og hadde en daglig produksjon på 7 450 oljeekvivalenter. Hovedkontoret ligger i Woking i Storbritannia.

Virksomhet i Norge

Valiant kom inn på norsk sokkel gjennom kjøpet av Sagex Petroleum i  2011 for 64 millioner kroner. Gjennom dette kjøpet overtok Valiant eierandeler i 4 letelisenser i Barentshavet og 1 letelisens i Norskehavet.  I november 2011 ble PL518 «Zapffe»-prospektet i Barentshavet boret, men viste seg å være tørr. I mars 2012 kjøpte selskapet andeler i 13 lisenser fra Rocksource for 60 millioner kroner pluss 200 millioner kroner i leteutgifter. 
Valiant har kontor i Oslo og daglig leder er Terje Hagevang.
The Kids

Bakgrunn

Mens Dag Ingebrigtsen kom fra Trondheim, kom resten av gruppemedlemmene fra tettstedet Melhus, beliggende ca. 2 mil sør for Trondheim. Gruppen ble stiftet i 1979. Enkelte av medlemmene hadde spilt sammen i andre sammenhenger før den tid.

«Forelska i lærer'n»

The Kids' mest kjente sang er «Forelska i lærer'n», som toppet alle nasjonale lister høsten 1980. Til denne komposisjon ble det også spilt inn en musikkvideo, noe gruppen etter sigende var første ute med å gjøre her til lands. Opptakene ble gjort sommeren samme år i gamle, nå revede, Elverhøy skole (lokalt kalt «Grønnskolen») i Melhus, hvor også flere lokale statister deltok. Videoen ble blant annet vist i NRK-programmet Zikk Zakk, som var det eneste riksdekkende musikkprogrammet på TV for ungdom på den tid. Visningen førte til det endelige gjennombruddet for både gruppen og sangen, og «Forelska i lærer'n» lå etter dette flere uker på 1.-plass på flere norske hitlister, blant annet på VG-lista. Det tilhørende (debut)albumet Norske jenter solgte til platina.
I 1981 ga gruppen ut sitt neste album, Sønner av Norge, som var noe mer hardrock-inspirert. Dette albumet solgte ikke like bra som debutalbumet. Sangene på andrealbumet nådde ikke opp på musikklistene og ble dermed mindre spilt på radio.

Etter The Kids

Medlemmene i The Kids ble vinteren 1982 enige om å oppløse gruppen. Dag Ingebrigtsen og Torstein Flakne var imidlertid begge relativt raskt ute med å etablere en ny musikkgruppe på hver sin kant, henholdsvis TNT og Stage Dolls. Flakne ble etter hvert også en mye brukt komponist og studiomusiker for andre norske og også nordiske musikkartister. Etter at Svein Morten Lundes døde i 1996 er Ragnar Vigdal noen tiår etter oppløsningen den eneste av bandets tidligere medlemmer som ikke er aktiv innenfor musikkbransjen.

Gjenforening

Både i 1996 og 2007 kom medlemmene i The Kids sammen igjen og gjennomførte opptredener på utvalgte steder i Norge i løpet av sommerhalvåret. Bassist Svein Morten Lunde, som døde i desember 1996, ble på 2007-turnéen erstattet av Terje Storli (fra Stage Dolls). I 2019 ble bandet nok en gang gjenforent under musikkfestivalen Åre Live.
Megafon (fjernsynsprogram)

Megafon er et dokumentarprogram for barn mellom 8 og 12 år, som sendes på NRK Super torsdager kl. 19:00. Megafon samler de beste historiene fra virkeligheten. Programmet ble kåret til beste barne- eller ungdomsprogram under Gullruten 2010.
Programleder er Christian Hestø.
Kilde skole

Historikk

I omgangsskolens tid vandret læreren fra gard til gard hvor det ble holdt skole én uke om gangen. Ved overgangen til fastskole ble det iverksatt en storstilt bygging av skolehus. Kilde skole sto ferdig i 1889 og ble satt i drift året etter. I 1915 ble en ny skolebygning tatt i bruk. Denne minner sterkt om Schäffergården utenfor København hvor Foreningen for dansk-norsk samarbeid holder til. I 1964 ble et nytt skolebygg tatt i bruk. Dette rommet gymnastikksal, spesialrom for naturfag, bibliotek, lærerværelse og kontorer. Siste og fjerde bygg på Kilde ble tatt i bruk i 1995. Det er nokså enestående at fire skolebygninger fra fire epoker er blitt stående side om side.

Ledelse

Skolens rektorer fra starten i 1890 til i dag (2010) har vært Torstein Kollgaard, Hans Andersen, Peter Nyhus, Karl Tallhaug, Norvald Basmo, Berit Bratteng og dagens rektor Steinar Ulven.
Ferjesambandet Nyvoll–Korsfjord

Ferjesambandet Nyvoll–Korsfjord krysser Korsfjorden som del av 883Fylkesvei 883 i Alta i Finnmark, mellom Nyvoll og Korsfjord ferjekaier. Sambandet drives av Boreal Sjø.
Ferjestrekningen har en lengde på 2,6 km og en overfartstid på 10 minutter, og blir betjent av MF «Jøfjord» 7 ganger daglig om hverdagen. 2014 var årsdøgnstrafikken 51 kjøretøy.
Cairdkysten

Cairdkysten er den delen av kysten av Coats Land som ligger mellom Kronprinsesse Märtha Kyst (20º00'V) og Luitpoldkysten (28º20'V).
Ernest Shackleton navnga kyststrekningen etter Sir James Key Caird, en av bidragsyterne til ekspedisjonen.
Fylkesvei 7392

Fylkesvei 7392 går mellom Storselsøy i Rødøy og Hestmona i Lurøy. Veien er 6,0 km lang.
Frem til 2019 hadde veien betegnelsen fylkesvei 404.
Tangshu

Tangshu (tradisjonell kinesisk: 唐書, forenklet kinesisk: 唐书, pinyin: Tángshū; også Eldre tangshu eller Boken om Tang, er et kinesisk historieverk.
Tangshu er en krønike over Tangdynastiet skrevet under ledelse av Liu Xu på oppdrag av general Shi Jingtang. Boken var ferdig i 945. I boken samles informasjon fra en mengde tidligere skrifter som siden er gått tapt. Blant disse monografene og biografene kan særlig fremheves Tongdian av Du You.
Tangshu var en av kildene for Xin Tangshu, Den nye Tangboken, som ble sammenstilt drøyt 100 år senere.
Verket består av 200 kapitler (skrevet i separate bokruller) inndelt i tre deler.
Serengeti

Serengeti (fra masai Serengit, endeløse sletter) er et økosystem i Afrika. Det ligger nord i Tanzania og strekker seg til det sørvestre Kenya mellom 1. og 3. sørlig breddegrad og 34. og 36. østlig breddegrad. Området dekker rundt 30 000 km² og omfatter verdensarvområdet Serengeti nasjonalpark og flere jaktreservat. Naturreservatet Masai Mara befinner seg i den kenyanske delen og grenser mot Serengeti nasjonalpark i vest.
Serengeti omfatter flere forskjellige habitater, som elve- og våtmarksområde, skoger og gressletter. Området huser rundt 70 større pattedyr og rundt 500 fugleartar. Verdens største trekk av landlevende pattedyr foregår her. Flokker som kan omfatte over en million gnuer, flere tusen sebraer og gaseller i tillegg til rovpattedyr som løver, med hyener og sjakaler ifølge gjer dette til en spektakulær hendelse.
Alphinellus subcornutus

Utseende

Middelsstore, gråbrune trebukker. Antennene er omtrent så lange som kroppen. Pronotum er nærmest klokkeformet sett overnfra, med en skarp, bakoverrettet tann langt bak på hver side. Dekkvingene er jevnbrede, bakerst rundede, tett og kraftig punkterte, langs sømmen med en serie av tre opphøyde lengdekjøler.

Levevis

Larvene lever i død ved, gjerne under barken av nyfelte stokker av bartrær.

Utbredelse

Arten er utbredt i Honduras og Guatemala.
Tristeingrunnen

Tristeingrunnen er en grunne omtrent en nautisk mil sør av Tristein i Færder kommune. Dybden er her omtrent 2 m. Grunnen ligger i Færder kommune i Vestfold fylke.
De største båtene i Færderseilasen må runde Tristeingrunnen.
François Xavier Joseph Danneskiold-Løvendal

Biografi

Han var sønn av Ulrik Frederik Woldemar riksgreve Løvendal og Barbe Madeleine riksgrevinne Szembek (d. 1762). Knapp to år gammel kom han til Frankrike, og i 1747 ble han utvnevnt til kaptein og kompanisjef i farens regiment, som han overtok etter farens død i 1755. 
Fra 1759–63 deltok han i Syvårskrigen som adjutant hos søsteren Elisabeths ektemann, den senere generalløytnant grev Lancelot Turpin de Crissé (1716–1793). Hans eget regiment ble oppløst i 1760. 
I 1770 ble han brigader, og i denne egenskap deltok han i den amerikanske uavhengighetskrigen. Han ble heretter kommandant på Guadeloupe og ble 1770 utnevnt til maréchal de camp.
3. februar 1772 giftet han seg med Charlotte Marguerite Elisabeth de Bourbon (1754–1838), en legitimeret datter av Charles de Bourbon-Condé (1700-1760).
Løvendal, som ved sin fødsel var dansk friherre og tysk riksgreve, ble 4. august 1786 greve av Danneskjold-Løvendal. I januar 1798 ble han dansk generalmajor og kort etter sjef for Marinekorpset, som han beholdt i fem år. I 1801 ble han utnevnt til hvit ridder. 
Fra 1801–3 var han ekstraordinær gesandt i Sankt Petersburg, hvoretter han ble flyttet til Haag i samme funksjon.  Her døde han 20. september 1808.
Hamarkameratene i 2014

Hamarkameratene 2

Reservelaget til Hamarkameratene spiller i 2014 i 3. divisjon fotball for menn.
Mandelmasse

Mandelmasse er malt mandel sammenrørt med sukker og ofte med glukosesirup eller eggehvite som tilsatt bindemiddel.
Noe mandelmassa drøyes ut med frøene fra aprikos eller fersken, som er i slekt med mandel. Da kan bittermandelolje være tilsatt for å opprettholde en mandelsmak. Resultatet av denne utspedningen er vanligvis at massen ikke er like fast i konsistensen som originalen.
Mandelmasse anvendes i visse søte bakverk, eksempelvis i mazariner og som fyll i fastelavnsboller.
NOU 2000:21, Holden-utvalget

NOU 2000:21 «En strategi for sysselsetting og verdiskaping» er en norsk offentlig utredning (NOU) fra et utvalg som ble oppnevnt ved kongelig resolusjon 23. april 1999 og som avla sin innstilling for Finansdepartementet 30. juni 2000. Utvalget ble ledet av Steinar Holden, og det blir gjerne referert til som «Holden-utvalget».
Saori Arimachi

Landslaget

Saori Arimachi spilte 6 landskamper for Japans kvinnelandslag.
24 Hour Party People

24 Hour Party People er en britisk biografisk dramakomedie fra 2002 om Manchesters populærmusikksamfunn fra 1976 til 1997, og særlig om Factory Records. Den ble skrevet av Frank Cottrell Boyce og regissert av Michael Winterbottom.

Handling

Året er 1976 og Sex Pistols er i ferd med å prege musikkindustrien. Inspirert av den uregjerlige energien som skyllet fram med punken, oppsto plateselskaper som ville ta vare på opprøret snarere enn å kommersialisere det.
Den Cambridgeutdannede Granada-TV-verten Tony Wilson overvar Sex Pistols i Manchester i 1976, som en av 42 fremmøtte. Han bestemmer seg straks, sammen med noen venner, for å starte et plateselskap. Dermed oppstår legendariske Factory Records, og selskapets statutter føres ned i blod. Pistols hadde signert for EMI, men brøt straks, etter masse tumulter, for å gå over til Virgin. 
Men et annet band begynner å gjøre seg gjeldende på tregrepsfronten. Joy Division besitter en særegen energi som bandets spastiske vokalist Ian Curtis spytter utover publikum. Tony Wilson booker dem på sin første kveld som klubbvert i Manchester, og gir dem platekontrakt i samme slengen. For Wilson er Ian Curtis større enn Elvis, Stones og Beatles til sammen, og sjokket er stort da vokalisten blir funnet hengende fra eget stuetak like før bandets forestående USA-turné.
Joy Division blir til New Order, mengder av plater selges, men Tony Wilson er like blakk. Det som eventuelt finnes av overskudd går til bandene eller pumpes inn i til dels mislykket klubbvirksomhet. Derfor må Wilson hele tiden fortsette sitt engasjement med Granada, hvor han må ta på seg det ene håpløse oppdraget etter det andre. Men oppturen kommer. New Order erobrer verden og nattklubben The Hacienda er med ett hippest på klubbkartet. 
Så kommer Happy Mondays på banen, et band med svært dyre og lite helsebringende vaner. Klubbpublikummet synes plutselig vann smaker bedre enn øl, og i 1997 er kassa tom. Wilson avslutter sitt non-profit-imperium og gir bort alt som finnes av verdier, inkludert artistene han har i stallen.
24 Hour Party People er en dramatisering av rockens kanskje viktigste epoke. Med originalopptak av Iggy Pop, Sex Pistols, Siouxsie and the Banshees og Happy.
Holmen (København)

Holmen er en vanlig samlebetegnelse på flere øyer som ligger mellom Sjælland og nordspissen av Amager ved København. Området var i tidsrommet ca. 1690–1990 hovedbasen for den danske orlogsflåten. 
Holmen består av Nyholm, Arsenaløen, Dokøen og Frederiksholm. 
Marinestasjon København holder til på Holmen.
Sussudio

Sussudio er en poplåt skrevet av Phil Collins. Låten var med på Collins soloalbum No Jacket Required fra 1985 og ble også utgitt som singel i januar samme år. Både albumet og singelen nådde førsteplass på respektive Billboard-lister.
Filmen American Psycho fremhevet Collins verk i den såkalte trekantscenen.
Illolampra

Utseende

Store (31-38 millimeter) praktbiller.

Utbredelse

Slketen er beskrevet fra fossiler fra Shandong-provinsen i Kina.
Johannelund tunnelbanestasjon

Johannelund tunnelbanestasjon er en stasjon på Stockholms tunnelbane. Den ligger i bydelen Vällingby i Västerort.
Stasjonen trafikkeres av T-bane 1 (grønn linje) og ligger mellom stasjonene Vällingby og Hässelby Gård. Den ligger vest for Bergslagsvägen og nord for Bergslagsplan. Stasjonen ble innviet 1. november 1956.
Frem til oktober 1997 var stasjonen bare åpen i rushtiden, og var helt stengt lørdager og søndager.
Det er den minst brukte stasjonen i Stockholms tunnelbane, med drøyt 1200 reisende per dag.
Birger Imislund

Tidlige år

I 1935 flyttet Imislund til Oslo og begynte å arbeide ved Kristiania Kjemigrafiske Institutt. Der arbeidet han frem til krigsutbruddet i 1940.

Motstandsmann

Kort tid etter okkupasjonen ble Imislund tatt som krigsfange av tyskerne som soldat i det norske Forsvaret, og internert i Egersund. Han var blitt tatt til fange på Kvalberget. 
Senere under krigen ble Birger Imislund rutesjef for den såkalte "Silkeruten" i Østfold; en smuglerrute for å få flyktninger fra den tyske okkupasjonsmakten trygt over til Sverige. NRK viet del 11 og 12 av programserien «Krigen i Østfold 1940-1945» til denne flyktningeruten og Birger Imislunds rolle i flyktningetransporten. Han skal også ha vært kontakt for en flyktningrute som ble organisert av Milorg i Østfold; ettersom Imislund arbeidet som fotograf i firmaet Polyfoto i Fredrikstad, fikk denne ruten kallenavnet «Fotografen».

Illustratør

Etter krigen ble Imislund tilknyttet Ernst G. Mortensens forlag; han ble anbefalt til denne jobben av illustratøren Gunnar Bratlie. Gjennom 1950-tallet arbeidet Imislund stort sett som frilanser, spesielt for Gyldendal Norsk Forlag, men også for Cappelen og for E. Greens forlag.
Birger Imislund var en hyppig brukt illustratør av norske bokutgivelser. Blant annet laget han en rekke omslagsdesign for Gyldendal, blant annet i seriene «Gyldendals Gode Guttebøker» (GGG), «Gyldendals Gode Pikebøker» (GGP) og «Gyldendals Gode Barnebøker» (GGB). Han tegnet også omslaget på mange av utgivelsene til Filadelfiaforlaget.
Dessuten tegnet han omslagene til et stort antall pocket-bøker for ulike forlag. Han stod for omslagsillustrasjonen til om lag de hundre første utgivelsene i serien «Alaska - Villmarksromaner» på Semic/Nordisk forlag. Dessuten laget han omslaget til en rekke andre western-, villmarks- og science fiction-hefter, og til andre seriehefter som for eksempel «Damenes ønskeroman».
Birger Imislund illustrerte for øvrig den første utgivelsen på norsk av en James Bond-bok; det skjedde i serien «Gyldendals Flaggermusbøker» i 1954. Tittelen på boken var Casino Royale, og Imislund gjorde det uvanlige grep å tegne boktittelen inn som en del av illustrasjonen; omslagsbildet viser tre personer foran et inngangsparti der ordene «Casino Royale» står skrevet på et lysskilt over inngangen. Dette skal være det eneste tilfellet i norsk pocketbok-historie der boktittelen har blitt integrert i omslagsillustrasjonen på denne måten.
Kaald

Kaald er en norsk slekt og slektsnavn. Det er 88 personer i Norge i dag som har Kaald som etternavn.

Navnet Kaald

Navnet Kaald stammer trolig fra det tyske ordet «kahl», som betyr «skallet». Vi finner liknende ord for skallet i spansk: calvo, latin: calvus og engelsk: bald. Navnet har tidligere blitt skrevet Kold og Koll.
Barna til Albert Hansen Kold var de første som tok i bruk navneformen Kaald, nærmere bestemt Niels Tævis Kaald som ble født i 1761. Før da var versjonene Kold og Koll i bruk. Det er helt uvisst om familien Kaald har relasjoner til den skotske klanen MacColl.
Slektsforskeren S. H. Finne-Grønn antok at Albert Hansen Kold (død i Trondheim 1789) stammer i mannslinjen fra lagmann Tore Torkelsson Kold i Stavanger 1458-1491, og at slekten Kaald stammer i mannslinjen fra Albert Hansen Kold i Trondheim.

Slektsvåpen

Seglet til lagmann Tore Torkelsen Kold (f. 1458 d. ca. 1491 i Stavanger) viser et skjold som er delt med i 1. felt en stjerne og i 2. felt en rose. Hjelmtegnet er en stjerne. 
En tegning av våpenet er gjengitt i Sven Tito Achens bok Danske Adelsvåbener. Denne versjonen er hentet fra H. Storcks tegninger av danske adelsvåpen. Adelsslekten er utdødd ifølge Thiset og Wittrups leksikon fra 1904 over danske adelige familier. 
En versjon av våpenet har roser i begge feltene og faner på hjelmen. Denne versjonen finnes i en våpentegning for Koll fra dansken Klevenfeldts samlinger, gjengitt på Arnstein Rønnings nettsted heraldikk.blogspot.com.
Et annet våpenskjold er brukt av en annen slekt Cold . Det har et stilisert trollansikt som skjoldmerke og er med på våpenanetavlen for Maren Jørgensdatter (Staur) fra 1685, samt i Nicolas Bergs våpenbok (gjengitt på Arnstein Rønnings nettsted med navnet Koll/Cold). Presten i Øyer Anders Madsen Cold (1605–83) er eldste kjente stamfar til slekten Cold som har trollansiktet i våpenet.